चंदना दत्त मैथिली साहित्यिक, शिक्षिका ओ चित्रकार छथि. कतेको पत्र-पत्रिका मे हिनक कथा, कविता, शोधपत्र, आलेख आदि प्रकाशित छनि. अनेक साझा संग्रह मे हिनक रचना कें स्थान देल गेल छनि. हिनक एकटा मैथिली कथा संग्रह 'गंगास्नान' प्रकाशित छनि. हिनका डॉ. महेश्वरी सिंह महेश ग्रंथ पुरस्कार सहित अनेक प्रतिष्ठित सम्मान सं विभूषित कएल गेल छनि. चंदना दत्त कें शिक्षण क्षेत्र मे महत्वपूर्ण योगदान लेल राष्ट्रपति शिक्षक पुरस्कार सं सेहो सम्मानित कएल गेल छनि जे गौरवक बात अछि. 